**Ministru kabineta noteikumu projekta „Grozījumi Ministru kabineta 2002.gada 22.oktobra noteikumos Nr.478 „Kārtība, kādā aizpildāmas, iesniedzamas, reģistrējamas un glabājamas valsts amatpersonu deklarācijas un aizpildāmi un iesniedzami valsts amatpersonu saraksti”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| 1. **Tiesību akta projekta izstrādes nepieciešamība** | | |
| 1. | Pamatojums | Likums „Grozījumi likumā „Par interešu konflikta novēršanu valsts amatpersonu darbībā””, Saeimā pieņemts 2014.gada 30.janvārī un stājas spēkā 2014.gada 27.februārī. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projektā paredzētais regulējums precizēs un papildinās noteikumu spēkā esošo redakciju atbilstoši 2014.gada 30.janvārī Saeimā pieņemtajam likumam „Grozījumi likumā „Par interešu konflikta novēršanu valsts amatpersonu darbībā””.  Tādējādi, lai saskaņotu likuma tiesību normu redakciju ar Ministru kabineta noteikumiem, tiek noteikta prasība amatpersonai tās gūtos ienākumus valsts amatpersonas deklarācijā uzskaitīt detalizētāk, izdalot atsevišķus ienākumu veidus, un tādējādi paredzēt turpmāk izdalīt valsts amatpersonas deklarācijā sniegtās ziņas par:  1) amatpersonai piederošajiem finanšu instrumentiem sadalījumā pa to veidiem:  a) parāda vērtspapīriem (piemēram, obligācijām);  b) vērtspapīriem, kuros nostiprinātas tiesības iegādāties vai atsavināt pārvedamus vērtspapīrus vai kuri paredz norēķinus naudā;  c) ieguldījumu fondu ieguldījumu apliecībām un citiem pārvedamiem vērtspapīriem, kas apliecina līdzdalību ieguldījumu fondos vai tiem pielīdzināmos kopējo ieguldījumu uzņēmumos;  d) naudas tirgus instrumentiem;  2) ja amatpersona Noziedzīgi iegūtu līdzekļu legalizācijas un terorisma finansēšanas novēršanas likuma izpratnē ir patiesais labuma guvējs, tas norāda informāciju atbilstoši minētā likuma 1.panta 5.punktā noteiktajam.  Deklarācijā būs sniedzamas ziņas vai tai ir uzkrāti līdzekļi privātajos pensiju fondos vai dzīvības apdrošināšanā (ar līdzekļu uzkrāšanu).  Turpmāk amatpersonai deklarācijā vairs nebūs jānorāda tās laulātā un radinieku personas kods un dzīvesvieta. Savukārt informācija par amatpersonas nepilngadīgajiem radiniekiem (vārds, uzvārds, radniecība), kā arī informācija par deklarācijā norādītajiem saistību un darījumu partneriem. Savukārt informācija par amatpersonai piederošu lietu vai lietas kopību, kuras vērtība, pēc tās ieskatiem, pārsniedz 20 minimālās mēnešalgas, būs jānorāda deklarācijas nepubliskojamajā daļā.  Tā kā Tiesu administrācijas pārziņā esošajā valsts informācijas sistēmā „Valsts vienotā datorizētā zemesgrāmata” netiek uzturēti dati par amatpersonas valdījumā vai lietošanā esošajiem nekustamajiem īpašumiem, Ministru kabineta 2002.gada 22.oktobra noteikumu Nr.478 "Kārtība, kādā aizpildāmas, iesniedzamas, reģistrējamas un glabājamas valsts amatpersonu deklarācijas un aizpildāmi un iesniedzami valsts amatpersonu saraksti” 3.3 un 4.3.apakšpunkts paredz amatpersonai pienākumu sniegt ziņas par tās valdījumā vai lietošanā esošajiem nekustamajiem īpašumiem un nekustamā īpašuma objektiem, norādot nekustamā īpašuma veidu.  Noteikumu projekts paredz, ka Valsts ieņēmumu dienests ar 2017.gada 1.janvāri nodrošinās, ka deklarācijā būs pieejami dati par deklarācijas iesniedzēja nekustamā īpašuma kadastra numuru, kas ir nekustamajam īpašumam piešķirta viennozīmīga, neatkārtojama un nemainīga ciparu kombinācija (identifikators) un kadastra apzīmējumu – identifikatoru, kas tiek piešķirts nekustamā īpašuma sastāvā esošiem objektiem – zemes vienībām, būvēm, telpu grupām un zemes vienības daļām. Amatpersonai pašai šie dati deklarācijā nebūs jānorāda.  Tāpat noteikumu projekts paredz amatpersonai norādīt nekustamā īpašuma nosaukumu (ja tāds ir), nekustamā īpašuma atrašanās vietu un nekustamā īpašuma objekta atrašanās vietu.  Valsts zemes dienests nodrošinās web servisa izstrādi piešķirtā papildus finansējuma ietvaros, lai Valsts ieņēmumu dienests sākot ar 2017.gada 1.janvāri saņemtu datus tiešsaistē no datu avota (Valsts zemes dienesta), neizmantojot Valsts reģionālās attīstības aģentūras pārziņā esošo Valsts informācijas sistēmu savietotāju, nodrošinot drošu deklarācijas aizpildīšanai nepieciešamās informācijas integrāciju un tehnisko saderību. Pēc web servisa izstrādes datu nodošana notiks, piešķirtā papildus finansējuma ietvaros, Valsts ieņēmumu dienestam slēdzot starpresoru vienošanās ar Valsts zemes dienestu.  Deklarācijā tiek paredzēts, ka amatpersona varēs paskaidrot ar deklarētajām ziņām saistītas intereses vai norādīt citus apstākļus, kuri var izraisīt amatpersonas mantisko vai citu personisko ieinteresētību kādas tās amata pienākumos ietilpstošas darbības veikšanā.  Papildus noteikumu projektā ir precizēta amatpersonu deklarācijas uzglabāšanas kārtība, t.i., paredzēts, ka turpmāk visu deklarāciju un to pārbaudes materiālu lietām glabāšanas termiņš ir 30 gadi un noteikts, ka elektroniski iesniegtie dokumenti tiek glabāti ievērojot normatīvajos aktos noteikto elektronisko dokumentu glabāšanas kārtību. |
| 3. | Projekta izstrādē iesaistītās institūcijas | Finanšu ministrija, Valsts ieņēmumu dienests |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts amatpersonas, kurām saskaņā ar likumu „Par interešu konflikta novēršanu valsts amatpersonu darbībā” un Ministru kabineta 2002.gada 22.oktobra noteikumiem Nr.478 „Kārtība, kādā aizpildāmas, iesniedzamas, reģistrējamas un glabājamas valsts amatpersonu deklarācijas un aizpildāmi un iesniedzami valsts amatpersonu saraksti” ir jāiesniedz Valsts ieņēmumu dienestā valsts amatpersonu deklarācija.  Valsts amatpersonu skaits 2014.gada 1.jūlijā – 56 582. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs netiek palielināts. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
|  | | | (tūkst. euro) | | |
| Rādītāji | 2014 | | Turpmākie trīs gadi | | |
| 2015 | 2016 | 2017 |
| Saskaņā ar valsts budžetu kārtējam gadam | Izmaiņas kārtējā gadā salīdzinot ar budžetu kārtējam gadam | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi;  1.2. valsts speciālais budžets; |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 |  | 37.3 | 3.7 |
|  |  |  |  | 37.3 | 3.7 |
| 2.1. valsts pamatbudžets; |  |  |  |  |  |
| 2.2.valsts speciālais budžets; |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 |  | -37.3 | -3.7 |
| 3.1. valsts pamatbudžets; |  |  |  |  |  |
| 3.2. speciālais budžets; |  |  |  |  |  |
| *3.3*. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets; |  |  |  |  |
| 5.2. speciālais budžets; |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Lai Ministru kabineta noteikumu projekta Nr.478 „Kārtība, kādā aizpildāmas, iesniedzamas, reģistrējamas un glabājamas valsts amatpersonu deklarācijas un aizpildāmi un iesniedzami valsts amatpersonu saraksti” ietvaros varētu veikt attiecīgos grozījumus ir nepieciešams veikt izmaiņas atsevišķās Valsts ieņēmumu dienesta informācijas sistēmās, kuru paredzamās izmaksas Valsts ieņēmumu dienestam ir 78 238 EUR, tajā skaitā: Valsts amatpersonu datu informācijas sistēma –32 751 EUR (90 c/d), Elektroniskās deklarēšanas sistēma – 21 834 EUR  (60 c/d), Publiskojamā datu bāze – 17 103 EUR (47 c/d), Datu noliktavas sistēma – 6 550 EUR (18 c/d). | | | | |
| 6.1. Detalizēts ieņēmumu aprēķins; |
| 6.2. Detalizēts izdevumu aprēķins |
| 7. Cita informācija | |  | | --- | |  | | | **Nepieciešamais finansējums 78 238 EUR apmērā, lai veiktu minētās izmaiņas Valsts ieņēmumu dienesta informācijas sistēmās, tiks nodrošināts Valsts ieņēmumu dienestam 2014.gada piešķirtā budžeta ietvaros un papildu finansējums netiks pieprasīts. Izmaksas tiks segtas no Finanšu ministrijas budžeta programmas 33.00.00 „Valsts ieņēmumu un muitas politikas nodrošināšana”.**  **„Lai nodrošinātu noteikumu projektā noteikto normu izpildi, Valsts zemes dienestam būs nepieciešams papildus finansējums web servisa izstrādei 810c/st x 46 (stundas likme ar PVN), kas kopumā sastādīs 37 260 EUR. Jautājums par papildu valsts budžeta līdzekļu piešķiršanu Tieslietu ministrijai (Valsts zemes dienestam) noteikumu projektā paredzēto pasākumu īstenošanai 2016.gadam 37 260 *euro*, 2017.gadam 3 726 *euro*, kā arī 2018.gadam un turpmākajiem gadiem 3 726 *euro* skatāms Ministru kabinetā likumprojekta “Par valsts budžetu 2016.gadam” un likumprojekta “Par vidēja termiņa ietvaru 2016., 2017. un 2018.gadam” sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem jaunajām politikas iniciatīvām atbilstoši valsts budžeta finansiālajām iespējām.”** | | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs valsts pārvaldes funkcijas |
| 3. | Cita informācija | Nav |

Anotācijas IV, V, VI sadaļas – projekts šīs jomas neskar.

Finanšu ministrs A.Vilks

13.08.2014 13:25

1210

I.Vanaga

Finanšu ministrijas

Nodokļu administrēšanas un grāmatvedības politikas departamenta

Nodokļu administrēšanas politikas nodaļas vecākā referente

tālr. 67083901, [inese.vanaga@fm.gov.lv](mailto:inese.vanaga@fm.gov.lv)